Անվան այլ կիրառումների համար տե՛ս՝ 1915 (այլ կիրառումներ)

**«1915»**, հոգեբանական թրիլլեր, դրամա, որի ռեժիսորն ու սցենարիտը Կարին Հովհաննիսյանն ու Ալեք Մուհիբյանն են։ Ֆիլմի պրոդյուսերներն են Հովհաննիսյանը, Մուհիբյանը և Թերի Լեոնարդը։ Ֆիլմի գլխավոր դերակատարներն են Սիմոն Աբգարյանը, Անժելա Սարաֆյանը, Սամուել Փեյջը և Նիկոլայ Քինսկին։ Ֆիլմը վերաբերվում է հայոց ցեղասպանությանը, որը հերքված և ընդունված չէ Թուրքիայի կողմից։

Սյուժե
------

Օսմանյան Թուրքիայում տեղի ունեցած հայոց ցեղասպանությունից ուղիղ մեկ դար անց առեղծվածային ռեժիսորը Լոս Անջելեսի թատրոնում որոշում է բեմադրել մի ներկայացում, որով հարգանքի տուրք կմատուցվի եղեռնի զոհերին։ Քանի որ ներկայացման թեման վիճաբանական էր, մտքի հակառակորդները շրջափակում են թատրոնը և այդպիսի տարօրինակ իրադարձությունները վախ են տարածում պրոդյուսերի և դերասանների շրջանում։ Տպավորություն է ստեղծվում, որ ռեժիսորի մտահղացումը բավական վտանգավոր է, և *անցյալի հոգիներն ամենուր են*։

Դերերում
--------

* Սիմոն Աբգարյան - Սիմոն
* Անժելա Սարաֆյան - Անժելա
* Սամուել Փեյջ - Ջեյմս
* Նիկոլայ Քինսկի - Թոնի
* Ջիմ Փիդոք - Ջեֆրի
* Սանի Սուլջիչ - Գաբրիել
* Դեբրա Քրիստոֆերսոն - Լիլիան

Ստեղծում
--------

«1915»-ը Կարին Հովհաննիսյանի և Ալեք Մուհիբյանի առաջին համատեղ լիամետրաժ ֆիլմն է։ Հովհաննիսյանը *Family of Shadows*-ի հեղինակն է, նա նաև գրել է *Los Angeles Times*, *The New York Times* և այլ ամսագրերի համար։ Մուհիբյանը գրող և կատակերգու է, ում աշխատանքները հայտնվել են *Slate*, *The Weekly Standard* և բազմաթիվ այլ տեղերում։ Նա նաև աշխատել է Սթենֆորդի համալսարանի Հովերի ինստիտուտում։

Հովհաննիսյանը և Մուհիբյանը համագործացում են կինոարտադրության ոլորտում ավելի քան տասը տարի։

Ֆիլմն արտադրվել է Bloodvine Media, Strongman և mTuckman Media կինոընկերությունների կողմից։ Ֆիլմը տեղայնացրել են iNexxus Digital Marketing Agency և PRodogy Public Relations ընկերությունները։

Թողարկում
---------

Եվրոպական պրեմիերան կայացել է Մաքսիմ Գորկու անվան Թատրոնում (Բեռլին, Գերմանիա) 2015 թվականի ապրիլի 5-ին։ ԱՄՆ-ում ֆիլմի պրեմիերան տեղի է ունեցել ապրիլի 17-ին, իսկ Հայաստանում՝ ապրիլի 25-ին՝ հայոց ցեղասպանության 100-րդ տարելիցի հաջորդ օրը։

Երաժշտություն
-------------

Ֆիլմի երաժշտությունը գրել է Գրեմմիի մրցանակակիր, կոմպոզիտոր Սերժ Թանկյանը, ով հայտնի System of a Down ռոք խմբի վոկալիստն է։

Ծանոթագրություններ
------------------

1. ↑
2. ↑
3. ↑  Kieser, Hans-Lukas; Schaller, Dominik J. (2002), *Der Völkermord an den Armeniern und die Shoah* [*The Armenian genocide and the Shoah*] (German), Chronos, էջ 114, ISBN 3-0340-0561-X`{{citation}}`: CS1 սպաս․ չճանաչված լեզու (link)
4. ↑  Toynbee, Arnold (2000), Sarafian, Ara (ed.), *The Treatment of Armenians in the Ottoman Empire, 1915–1916: Documents Presented to Viscount Grey of Falloden* (uncensored ed.), Princeton, NJ: Gomidas, էջեր 635–49, ISBN 0-9535191-5-5 `{{citation}}`: Missing `|author1=` (օգնություն)
5. ↑  «Thriller '1915' to Hit Theaters & VOD This April».
6. ↑  Hovannisian, Garin (2011), The Family of Shadows, Harper Collins Publishers
7. ↑  «Film "1915" To Shed Light on Forgotten Genocide of 1.5 Million Armenians in Ottoman Turkey».
8. ↑  «AG Campaign Joins Forces with iNexxus Digital Marketing Agency». Արխիվացված է օրիգինալից 2015 թ․ ապրիլի 16-ին. Վերցված է 2015 թ․ ապրիլի 24-ին.
9. ↑  «'1915'։ The first film of the centennial».

Արտաքին հղումներ
----------------

* Պաշտոնական կայք
* «1915» ֆիլմը ԿինոՊոիսկ կայքում
* «1915» ֆիլմը Internet Movie Database կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |
|  |
| Բառարաններ և հանրագիտարաններ | Արմենիապեդիա |

 |